
Okresný súd Lučenec 5P/62/2024 6624201632 14. 01. 2025 JUDr. Lucia Šupenová ECLI:SK:OSLC:2025:6624201632.4
DOPĹŇACÍ ROZSUDOK V MENE SLOVENSKEJ REPUBLIKY Okresný súd Lučenec pred sudcom JUDr. Lucia Šupenová vo veci starostlivosti o maloleté deti: A. B., nar. XX.XX.XXXX a A. C. B., nar. XX.XX.XXXX, t. č. bytom ako matka, zast. kolíznym opatrovníkom: Úradom práce sociálnych vecí a rodiny Lučenec, mal. Anastázia zverená do spoločnej náhradnej osobnej starostlivosti: C. D., nar. XX.XX.XXXX, trvale bytom: Mesto Lučenec, 984 01 Lučenec, t. č. bytom: E. XX, štátny občan SR a F. D., nar. XX.XX.XXXX, trvale bytom: E. XX, XXX XX G., štátna občianka SR, mal. A. C. zverená do náhradnej osobnej starostlivosti: H. B., nar. XX.XX.XXXX, trvale bytom: E. XX, XXX XX G., štátna občianka SR, deti rodičov: matka H. B., nar. XX.XX.XXXX, trvale bytom: Obec E., XXX XX G., t. č. bytom: E. XXX, XXX XX G., štátna občianka SR, otec I. B., nar. XX.XX.XXXX, trvale bytom: E. XX, XXX XX G., štátny občan SR, v konaní o návrhu o zrušenie náhradnej osobnej starostlivosti a o zverenie maloletých detí do osobnej starostlivosti matky, takto rozhodol: VI. Súd z r u š u j e spoločnú náhradnú osobnú starostlivosť nad maloletými deťmi A. C. B., nar. XX.XX.XXXX a A. B., nar. XX.XX.XXXX nariadenú rozsudkom Okresného súdu Lučenec, č.k. 5P/91/2023-141 zo dňa 25.08.2023. odôvodnenie: 1. Navrhovateľka - matka mal. detí sa svojim návrhom, doručeným tunajšiemu súdu dňa 27.03.2024 domáhal zverenia maloletých detí A. B., nar. XX.XX.XXXX a A. C. B., nar. XX.XX.XXXX do svojej osobnej starostlivosti. 2. Okresný súd Lučenec (ďalej len „tunajší súd“) rozhodol vo veci Rozsudkom č.k. 5P/62/2024-57 zo dňa 15.10.2024 tak, že výrokom I. zmenil rozsudok Okresného súdu Lučenec, tzo dňa 25.08.2023 tak, že zveril obe maloleté deti do osobnej starostlivosti a výchovy matky. II. výrokom vyslovil oprávnenie oboch rodičov maloleté deti zastupovať a spravovať ich majetok. III. výrokom uložil otcovi povinnosť prispievať na obe deti výživným vo výške 40,-Eur na každé dieťa zvlášť vždy vopred do 15. dňa, toho ktorého mesiaca k rukám matky počnúc právoplatnosťou rohto rozsudku. IV. výrokom nariadil nad maloletými deťmi výchovné opatrenie dohľad v súčinnosti ÚPSvaR Lučenec, Obcou Fiľakovské Kováče a školského zariadenia, ktoré maloleté deti navštevujú na dobu 6 mesiacov. V. výrokom styk otca s maloletými deťmi neupravil a ponechal ho na dohode rodičov. VI výrokom rozhodol o trovách konania. 3. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa ustanovenia § 225 ods. 1 zákona č. 160/2015 Civilného sporového poriadku (ďalej len „CSP“), ak nerozhodol súd v rozsudku o niektorej časti predmetu konania alebo o predbežnej vykonateľnosti, môže strana do 15 dní od doručenia rozsudku navrhnúť jeho doplnenie. Súd môže rozsudok, ktorý nenadobudol právoplatnosť, doplniť aj bez návrhu.
5. Podľa ustanovenia § 225 ods. 2 CSP, doplnenie urobí súd dopĺňacím rozsudkom, na ktorý sa primerane použijú ustanovenia o rozsudku. Ak súd nevyhovie návrhu strany na doplnenie rozsudku, návrh zamietne. 6. Podľa ustanovenia § 225 ods. 3 CSP, návrh na doplnenie sa netýka právoplatnosti ani vykonateľnosti výrokov pôvodného rozsudku. 7. Na pojednávaní, ktoré sa konalo dňa 15.10.2024 boli prítomní navrhovateľka, otec maloletých detí, stará matka, ktorej bolo maloleté dieťa A. C. predošlým rozhodnutím súdu zverená do NOS a kolízny opatrovník. Neprítomní na pojednávaní boli strýko a jeho manželka, ktorým bola v predošlom konaní zverená maloletá A. zverená do NOS, in concreto Rozsudkom OS Lučenec č.k. 5P 91/2023-141 zo dňa 25.08.2023. 8. Z dôvodu, že tunajší súd opomenul rozhodnúť o zrušení NOS u oboch maloletých detí samostatným výrokom rozsudku, tento doplnil tak, ako je uvedené vo výroku tohto dopĺňacieho rozsudku. Poučenie: Proti tomuto rozsudku je prípustné odvolanie v lehote 15 dní odo dňa jeho doručenia na Okresný súd Lučenec, Dr. Herza 14, 984 37 Lučenec. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 62 ods. 1, 2 Civilného mimosporového poriadku, je odvolanie možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 Civilného mimosporového poriadku, v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 Civilného mimosporového poriadku, zmena návrhu na začatie konania je v odvolacom konaní prípustná. Podľa § 65 Civilného mimosporového poriadku, odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 Civilného mimosporového poriadku, odvolací súd nie je odvolacími dôvodmi viazaný. Podľa § 67 Civilného mimosporového poriadku, na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona;
ak ide o rozhodnutie o výchove maloletých detí, návrh na súdny výkon rozhodnutia.

